รัฐมนตรีว่าการกระทรวงมหาดไทย เตรียมหารือ กกต.กำหนดวันเลือกตั้งท่องถิ่น
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวถึงการประชุมร่วมกับคณะกรรมการการเลือกตั้ง หรือ กกต. ในวันนี้ว่า เป็นการหารือในส่วนที่เกี่ยวข้องกับการเตรียมความพร้อมจัดการเลือกตั้งทั้งในส่วนของผู้ว่าราชการกรุงเทพมหานคร และนายกเมืองพัทยา ซึ่งหากทุกอย่างพร้อมจะนำเรื่องเข้าที่ประชุมคณะรัฐมนตรีพิจารณาต่อไป จากนั้นจะแจ้งกลับไปยัง กกต. เพื่อกำหนดวันเลือกตั้งว่าจะเป็นวันใดรัฐมนตรีว่าการกระทรวงมหาดไทย ปฏิเสธว่าการประชุมคณะรัฐมนตรีในวันพรุ่งนี้ (22 ก.พ.65) จะนำเรื่องการขยายสัมปทานรถไฟฟ้าสายสีเขียวเข้ามาพิจารณาหรือไม่ว่า เรื่องนี้ยังไม่สามารถตอบได้ เพราะว่าเรื่องอยู่ที่ ครม.พิจารณา ไม่ได้อยู่ที่มหาดไทย ขณะเดียวกันได้ตอบคำถามที่กระทรวงคมนาคมถามกลับมาทั้งหมดแล้ว